เรียนแพทย์ สลิล ศิริอุดมภาศ จากที่แพทย์เคยให้สังเกตสุนัข ตอนนี้มีอาการเจ็บคอ ปวดตามร่างกาย ตัวอุ่นๆ (สุนัขที่ได้ข่วนยังมีชีวิตอยู่ค่ะ โดนวันที่1 นับจากวันนั้นก็สิบวันแล้วค่ะ จากที่แพทย์ให้สังเกตสุนัข สุนัขไม่ตายยังอยู่กับเรานะคะ เป็นตัวที่เคยได้ข่วนเราเมื่อ2เดือนที่แล้วค่ะ จขก รับวัคซีนแล้วค่ะ) อยากทราบว่าใช่อาการของโรคมั้ยคะ ต้องใช้เวลาเท่าไหร่จะจะมั่นใจว่าเราปลอดภัยคะแพทย์ อีกกรณีเป็นไปไม่ได้ใช่ไหมคะที่ ว่าเราจะมีเชื้อในร่างกายทั้งที่สุนัขไม่ตาย ขอบค่ะ
สวัสดีค่ะ หากผ่านมา 10 วันนับจากวันที่โดนสุนัขข่วนแล้ว สุนัขยังคงมีอาการปกติ คือไม่มีอาการซึม หรือไม่มีอาการคลุ้มคลั่ง ยังคงกินอาหารและน้ำได้ตามปกติ แสดงว่าสุนัขไม่ได้เป็นโรคพิษสุนัขบ้าในวันที่ข่วน และ ก็จะไม่ติดเชื้อพิษสุนัขบ้าค่ะ หากต้องการให้แน่นอน คืออาจสังเกตสุนัขต่อไปอีก 4-5 วัน หากสุนัขไม่ตาย หรือหนีหายไปไหน แสดงว่าสุนัขไม่ได้เป็นโรคพิษสุนัขบ้าค่ะส่วนสุนัขที่เป็นติดเชื้อและเป็นโรคพิษสุนัขบ้านั้น จะต้องตายในที่สุดค่ะ เพราะไม่มียารักษาได้สำหรับอาการเจ็บคอ ปวดตามร่างกาย ตัวอุ่นๆ ก็ไม่ใช่ลักษณะอาการของโรคพิษสุนัขบ้าค่ะ อีกทั้งอาการของโรคพิษสุนัขบ้า ก็มักไม่ปรากฏเร็วภายใน 10 วันค่ะ ดังนั้นอาการที่เป็นอยู่ อาจเกิดจากเป็นไข้หวัด คออักเสบ ทอนซิลอักเสบ ก็ได้ค่ะ แนะนำให้ดูลรักษาตามอาการไปก่อน เช่น ดื่มน้ำมากๆ พักผ่อนให้เพียงพอ ทานยาลดไข้ เป็นต้น หากอาการเจ็บคอเป็นมาก หรือมีไข้สูง ควรไปพยแพทย์เพื่อพิจารณารับยาปฏิชีวนะค่ะ